**ПРОТОКОЛ №39 от 31.10.2015 г.**

Днес 31.10.2015 г. се състоя заседание на ОИК – Исперих, на което присъстваха: Светлана Димова, Гюлтен Мустафа, Любица Бочева, Димитричка Цонева, Добринка Стойчева, Танер Шакир, Фатме Алиосманова, Албена Маринова, Георги Георгиев, Жанина Христова, Димитър Драев.

**І. ОТНОСНО: Нарушение на правилата в изборния ден за избори за кметове на населени места.**

Постъпила е жалба от Виолета Димитрова Найденова – гражданин на община Исперих /гласоподавател/ заведена под №119 от 01.11.2015 год. във входящия регистър на Комисията и под №21/01.11.2015 г. в публичния регистър на жалбите и сигналите, в която се излагат твърдения, че член на СИК №171400013 – Весиле Мемиш е оказала предизборна агитация във фоайето на СИК 171400013 /извън изборното помещение/, като освен, че е агитирала граждани е придърпала жалбоподателя и я е заплашила, че ако не гласува за съответната партия няма да получи безплатни лекарства.

Бе сформирана комисия от трима члена на ОИК – Исперих:

1. Албена Маринова
2. Димитър Драев
3. Любица Бочева

Весиле Мемиш е член на СИК 171400013, назначена е за член на посочената секция с Решение №82/23.09.2015г., Издадено й е удостоверение № 324 от 23.09.2015г. от ОИК-Исперих.

При пристигане на комисията, сформирана от ОИК-Исперих, Весиле Мемиш беше във фоайето на СИК 171400013. Същата заяви, че е извън изборното помещение от кратко време – за отдих. Весиле Мемиш подаде отговор по жалбата, като в него описа, че дори не познава лицето Виолета Димитрова Найденова /жалбоподател/.

ОИК-Исперих предостави възможност на председателя и секретаря на СИК 171400013 да напишат отговор и опишат обстановката. Същите подадоха отговор в който ясно заявяват, че са били вътре в изборното помещение и не са свидетели на подобни сцени.

Свидетели-граждани пред изборното помещение, вън от него и около него заявиха устно, че не са видели и чули подобни агитации, но отказаха да напишат писмен отговор. На основание чл.87, ал.1, т.22 от ИК, ОИК – Исперих взе следното решение:

**РЕШЕНИЕ №210 от 01.11.2015 г.**

ПРИЕМА, че жалба, заведена под заведена под №119 от 01.11.2015 год. във входящия регистър на Комисията и под №21/01.11.2015 г. в публичния регистър на жалбите и сигналите е НЕОСНОВАТЕЛНА.

Решението подлежи на обжалване пред Централната избирателна комисия чрез ОИК – Исперих.

ГЛАСУВАЛИ „ЗА“: *Светлана Димова, Гюлтен Сабри, Любица Бочева, Георги Георгиев, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

**ІІ. ОТНОСНО: Нарушение на правилата в изборния ден за избори за кметове на населени места.**

Постъпила е жалба от Адил Ахмед Решидов – председател на ПП „Движение за права и свободи“, заведена под №120 от 01.11.2015 год. във входящия регистър на Комисията и под №22/01.11.2015 г. в публичния регистър на жалбите и сигналите, в която се излагат твърдения, че пред СИК 171400012 – град Исперих /Читалище/, привърженик на независимия кандидат Бейсим Руфад – лицето Кабил Мехмед Хабил, провежда изборна агитация.

Бе сформирана комисия от трима члена на ОИК – Исперих:

1. Фатме Алиосманова
2. Георги Георгиев
3. Жанина Йорданова

При пристигане на сформираната от ОИК-Исперих комисия, лицето Кабил Мехмед Хабил не е присъствало в изборното помещение.

Написани са обяснения от три лица:

1. от Хайредин Мухиддин Хайредин – представител на ПП „Движение за права и свободи“, който твърди, че горепосоченото лице е бил за около десет минути пред секцията. Забелязал е че е говорил с граждани, но не се ангажира с твърдения за предизборна агитация, тъй като не е бил свидетел на подобно нещо.
2. от Цветелин Христов Цветанов – председател на СИК №171400012, който в писменния си отговор сочи, че лицето е присъствало за около пет минути в секцията, но не е водило предизборна агитация под каквато и да е форма.
3. от Ерол Акиф Юмер – гражданин, който заявява, че присъства в секцията от около 7:30 часа и не е видял горепосоченото лице.

Свидетели-граждани пред изборното помещение, вън от него и около него заявиха устно, че не са видели и чули подобни агитации, но отказаха да напишат писмен отговор.

На основание чл.87, ал.1, т.22 от ИК, ОИК – Исперих взе следното решение:

**РЕШЕНИЕ №211 от 01.11.2015 г.**

ПРИЕМА, че жалба, заведена под №120 от 01.11.2015 год. във входящия регистър на Комисията и под №22/01.11.2015 г. в публичния регистър на жалбите и сигналите е НЕОСНОВАТЕЛНА.

Решението подлежи на обжалване пред Централната избирателна комисия чрез ОИК – Исперих.

ГЛАСУВАЛИ „ЗА“: *Светлана Димова, Любица Бочева, Георги Георгиев, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

ГЛАСУВАЛИ „ПРОТИВ“: *Гюлтен Сабри*

*Обясненията на председателя на СИК, представителя на партията, и Ерол Акиф Юмер – бивш кандидат за общински съветник от ОБЕДИНЕНА БЪЛГАРИЯ и подкрепящ независимия кандидат за кмет на община Исперих – Бейсим Руфад, не са достатъчни за вземане на решения.*

**ІІІ. ОТНОСНО: Нарушение на правилата в изборния ден за избори за кметове на населени места.**

Постъпила е жалба от Адил Ахмед Решидов – председател на ПП „Движение за права и свободи“, заведена под №122 от 01.11.2015 год. във входящия регистър на Комисията и под №24/01.11.2015 г. в публичния регистър на жалбите и сигналите, в която се излагат твърдения, че пред СИК 171400007 – град Исперих, привърженик на независимия кандидат Бейсим Руфад – лицето Гюрджан Хюсмен, провежда предизборна агитация.

Бе сформирана комисия от трима члена на ОИК – Исперих:

1. Димитър Драев
2. Георги Георгиев
3. Танер Зекимюрен

При пристигане на сформираната от ОИК-Исперих комисия, лицето Гюрджан Хюсмен устно заяви, че не е водило агитация. Същият отказа да подаде писмен отговор по жалбата.

Да подадат писмено обяснение отказаха и всички представители и застъпници, присъствали в изборното помещение

Всички членове на СИК №171400007 се подписаха в отговор, че не са забелязали да се извършват подобни действия пред СИК.

Билсер Бехадин Исмаил – застъпник от ИК подаде писмен отговор, в който твърди,че не е видяла агитация пред СИК №171400007.

Граждани са дали устни обяснения по случая, че не са били свидетели на предизборна агитация.

На основание чл.87, ал.1, т.22 от ИК, ОИК – Исперих взе следното решение:

**РЕШЕНИЕ №212 от 01.11.2015 г.**

ПРИЕМА, че жалба, заведена под №122 от 01.11.2015 год. във входящия регистър на Комисията и под №24/01.11.2015 г. в публичния регистър на жалбите и сигналите е НЕОСНОВАТЕЛНА.

Решението подлежи на обжалване пред Централната избирателна комисия чрез ОИК – Исперих.

ГЛАСУВАЛИ „ЗА“: *Светлана Димова, Любица Бочева, Георги Георгиев, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

ГЛАСУВАЛИ „ПРОТИВ“: *Гюлтен Сабри*

*Отказът да подаде писмен отговор по жалбата, не означава, че лицето Гюрджан Хюсмен не е провеждал предизборна агитация пред секция 007 предизборната агитация е провеждана пред СИК, а вътре в СИК, за да се има в предвид отговора на членовете.*

**ІV. ОТНОСНО: Нарушение на правилата в изборния ден за избори за кметове на населени места.**

Постъпила е жалба от Ведат Шефкет Алиосман – кмет на село Бърдоква, община Исперих, заведена под №121 от 01.11.2015 год. във входящия регистър на Комисията и под №23/01.11.2015 г. в публичния регистър на жалбите и сигналите, в която се твърди, че в СИК №171400002 село Бърдоква - Георги Василев - член на СИК умишлено не поставя задължителния втори печат върху бюлетината за гласуване.

Бе сформирана комисия от трима члена на ОИК – Исперих:

1. Димитричка Цонева
2. Добринка Стойчева
3. Танер Зекимюрен

Лицето Георги Василев е назначен за член на СИК 171400002 с решение №59 от 23.09.2015 г. на ОИК – Исперих.

При пристигане на сформираната от ОИК-Исперих комисия се взеха писмени обяснения от Георги Василев и на още двама от членове на комисията.

Всички членове на СИК 171400002, които бяха в изборното помещение заявиха, че в действителност има бюлетини, на които не е поставен втори печат. Обясниха, че грешката е допусната неумишлено. Писмени обяснения в този смисъл са дадени от председателя и двама членове на СИК, един от които е лицето срещу което е жалбата.

На основание чл.87, ал.1, т.22 от ИК, ОИК – Исперих взе следното решение:

**РЕШЕНИЕ №213 от 01.11.2015 г.**

УКАЗВА на СИК №171400002, село Бърдоква, община Исперих, че поставянето на втори печат е задължително и определящо по отношение на действителността на бюлетината.

Решението подлежи на обжалване пред Централната избирателна комисия чрез ОИК – Исперих.

ГЛАСУВАЛИ „ЗА“: *Светлана Димова, Гюлтен Сабри, Любица Бочева, Георги Георгиев, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

**V. ОТНОСНО: Нарушение на правилата в изборния ден за избори за кметове на населени места.**

Постъпила е жалба от Ахмед Сали Салим – гласоподавател заведена под №123 от 01.11.2015 год. във входящия регистър на ОИК - Исперих и под №25/01.11.2015 г. в публичния регистър на жалбите и сигналите в която се твърди, че пред СИК №171400003 - село Вазово, лицето Сабри Ахмед Мюзекяр – кандидат за кмет на село Вазово, раздава пари на лица, които вече са гласувани за него, като по този начин се купуват явно гласове в полза на кандидатите на ПП ОБЕДИНЕНА БАЛГАРИЯ и на независимия кандидат за кмет на община Исперих – Бейсим Руфад Расим.

Сабри Ахмед Мюзекяр е допуснат до балотаж в село Вазово с Решение №180 от 27.10.2015 г. на ОИК – Исперих.

Твърдения от такъв тип са нарушение на чл.167, ал.2 от НК

На основание чл.87, ал.1, т.1 от ИК, ОИК – Исперих взе следното решение:

**РЕШЕНИЕ №214 от 01.11.2015 г.**

ИЗПРАЩА жалба Вх. №123 от 01.11.2015 г. във входящия регистър на ОИК - Исперих и под №25/01.11.2015 г. в публичния регистър на жалбите и сигналите **по компетентност до Районна прокуратура град Исперих.**

Решението подлежи на обжалване пред Централната избирателна комисия чрез ОИК – Исперих.

ГЛАСУВАЛИ „ЗА“: *Светлана Димова, Гюлтен Сабри, Любица Бочева, Георги Георгиев, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

**VІ. ОТНОСНО: Нарушение на правилата в изборния ден за избори за кметове на населени места.**

Постъпила е жалба от Адил Ахмед Решидов – Председател на ОбС на ПП „Движение за права и свободи“ – Исперих, заведена под №124 от 01.11.2015 год. във входящия регистър на ОИК - Исперих и под №26/01.11.2015 г. в публичния регистър на жалбите и сигналите в която се твърди, че автомобил марка АУДИ с рег. №9191 между часовете 11:00 и 15:00 часа обикаля секциите в селата:с. Делчево, с. Китанчево, с. Тодорово, с. Печеница, с. Средоселци, с. Къпиновци, с. Подайва и с. Лъвино. В жалбата се твърди още, че с горепосочения автомобил се придвижват трима човека, представляващи охранителна фирма на Борис Пенев град Кубрат. Същите са облечени в специализирани униформи и се интересуват за застъпници и наблюдатели на независимия кандидат за кмет на община Исперих – Бейсим Руфад. В жалбата се твърди, че по този начин се указва психологически натиск върху избирателите.

На основание чл.87, ал.1, т.22 от ИК, ОИК – Исперих взе следното решение

**РЕШЕНИЕ №215 от 01.11.2015 г.**

ИЗПРАЩА жалба Вх. №124 от 01.11.2015 г. във входящия регистър на ОИК - Исперих и под №26/01.11.2015 г. в публичния регистър на жалбите и сигналите **по компетентност до Районна прокуратура град Исперих.**

Решението може да се оспорва в тридневен срок от обявяването му чрез общинската избирателна комисия пред Централната избирателна комисия.

ГЛАСУВАЛИ „ЗА“: *Светлана Димова, Гюлтен Сабри, Любица Бочева, Георги Георгиев, Димитричка Цонева, Добринка Стойчева, Танер Шакир, Фатме Алиосманова, Албена Маринова, Жанина Христова, Димитър Драев*

ПРЕДСЕДАТЕЛ: Светлана Димова \_\_\_\_\_\_\_\_\_

СЕКРЕТАР: Любица Бочева \_\_\_\_\_\_\_\_\_